9 - 9. den frie vilje
1. gud har udstyret menneskets vilje fra naturens side med frihed og kraft til at vælge og til at handle ud fra sit valg. denne frie vilje er hverken tvungen eller forudbestemt ved nogen naturlov til at gøre godt eller ondt. 1

2. mennesket havde i sin oprindelige uskyld frihed og kraft til at ville og at gøre det, som er godt og gudvelbehageligt, 2 dog var det ikke urokkelig, men kunne falde fra denne tilstand.3

3. ved menneskets fald i synd har det helt mistet enhver vilje og evne til at udføre noget af det åndelige gode, der ledsager frelsen. 4 som et naturligt menneske er det aldeles imod det, der er åndeligt godt, og er død i synden. 5 det evner ikke ved egen kraft at omvende sig eller at forberede sig til omvendelse. 6

4. når gud omvender en synder og fører ham ind i nåden, frigør han ham fra hans naturlige trældom til synden 7 og sætter ham af nåde alene i stand til frit at ville og at gøre det, som er åndeligt godt. 8 men på grund af det tilbageværende fordærv, der er i ham, er hans vilje ikke kun og ikke fuldkomment tiltrukket af det gode, men også af det onde. 9

5. menneskets vilje bliver først fuldkomment og urokkeligt fri til kun at ville det gode i herligheden. 10




 matt 17,12; jak 1,14; 5 mos 30,19.
 1 mos 1,27 & 31.
 1 mos 3,6.
 rom 5,6; 8,7.
 ef 2,1-5.
 tit 3,3-5; joh 6,44.
 kol 1,13; joh 8,36.
 fil 2,13.
 rom 7,15-23.
 ef 4,13.